PATVIRTINTA

Jonavos „Neries“ pagrindinės mokyklos

direktoriaus 2022 m. lapkričio 25 d.

įsakymu Nr. V-215

**JONAVOS „NERIES“ PAGRINDINĖS MOKYKLOS DARBUOTOJŲ SKATINIMO TVARKOS APRAŠAS**

**I. BENDROSIOS NUOSTATOS**

1. Jonavos „Neries“ pagrindinės mokyklos (toliau – Mokykla) darbuotojų skatinimo tvarkos aprašas (toliau – Aprašas) parengtas vadovaujantis Lietuvos Respublikos darbo kodekso 142 straipsniu, Lietuvos Respublikos valstybės ir savivaldybių įstaigų darbuotojų komisijų narių darbo apmokėjimoir atlygio už darbą įstatymu Nr. XIII-198, priimtu 2017 m. sausio 17 d., Jonavos ,,Neries“ pagrindinės mokyklos vidaus tvarkos taisyklėmis, patvirtintomis 2020m. rugpjūčio 24d. įsakymu Nr. V-105, JONAVOS ,,Neries“ pagrindinės mokyklos darbuotojų, dirbančių pagal darbo sutartis, darbo apmokėjimo tvarkos aprašu, patvirtintu 2018 m. rugpjūčio 31d. Nr.V-161 ir jo redakcijomis.
2. Šis Aprašas reglamentuoja Mokyklos darbuotojų skatinimo tvarką Jonavos „Neries“ pagrindinėje mokykloje.

**II. SKATINIMO TIKSLAS IR UŽDAVINIAI**

1. Tikslas – pastebėti darbuotojų veiklą ir skatinti juos už labai gerą, sąžiningą, kūrybišką darbą, iniciatyvumą, pareigingumą ir veiklos rezultatus.
2. Uždaviniai:
	1. skatinti pozityvų darbuotojų indėlį į Mokyklos veiklą ir iniciatyvumą bei lyderystę;
	2. motyvuoti darbuotojus tobulėti profesinėje srityje;
	3. padėkoti už ilgametį atsakingą darbą;
	4. formuoti vertinamos ir pasitikėjimu paremtos bendruomenės kultūrą.

**III. DARBUOTOJŲ SKATINIMO PRIEMONĖS IR KRITERIJAI**

1. Darbuotojų skatinimo priemonės:
	1. vieša padėka žodžiu;
	2. Mokyklos direktoriaus padėka raštu (įsakymas ar padėkos raštas);
	3. Savivaldybės administracijos Švietimo, kultūros ir sporto skyriaus vedėjo, Jonavos rajono savivaldybės mero, Lietuvos Respublikos švietimo, mokslo ir sporto ministro padėka už ilgametį darbą ar veiklos rezultatus;
	4. speciali publikacija apie darbuotoją ir jo pasiekimus;
	5. piniginė premija;
	6. Mokyklos asmeninė dovana už ilgametį ir atsakingą darbą;
	7. papildomų galimybių mokytis ar kelti kvalifikaciją suteikimas.
2. Darbuotojų skatinimo kriterijai:
	1. mokinių pasiekimai savivaldybėje, šalyje (I-III vietos konkursuose, olimpiadose, sporto varžybose ir pan.);
	2. asmeninis darbuotojo jubiliejus (50,60 metų);
	3. ilgametis darbas Mokykloje (20, 30, 40 ir daugiau metų);
	4. reikšmingo Mokyklos bendruomenei renginio organizavimas, vykdymas ir koordinavimas, kuriame dalyvauja skaitlinga mokyklos bendruomenės dalis;
	5. savivaldybės, respublikinio ar tarptautinio projekto rengimas, vykdymas ar koordinavimas (kai nenumatytas mokėjimas iš projekto lėšų);
	6. papildomi darbai, nenumatyti pareigybės aprašyme, ir neįvardinti darbų, už kuriuos tarifikuojamos papildomos valandos, sąraše (pedagoginiams darbuotojams); papildomi darbai kuriant išorinę ir vidinę mokyklos aplinką (nepedagoginiams darbuotojams);
	7. aktyvi klasės vadovo veikla, išskirtinė metodinė veikla ir veikla darbo grupėse (komisijose, komandose ir pan.);
	8. vienkartinė ypač svarbi Mokyklai veikla, suformuluota raštu direktoriaus įsakymu;
	9. konstruktyvių santykių su socialiniais partneriais užmezgimas ir pastovus palaikymas, nuolatinis bendrų priemonių organizavimas;
	10. atstovavimas Mokyklos bendruomenei rajono, šalies, tarptautiniuose renginiuose.

**IV. BAIGIAMOSIOS NUOSTATOS**

1. Mokyklos darbuotojams skatinimo priemonės skiriamos direktoriaus įsakymu. Siūlymus mokyklos darbuotojų skatinimui teikia komisija, kurią sudaro administracijos, darbo tarybos, du mokytojų tarybos ir mokyklos tarybos atstovai. Komisijos sudėtį įsakymu tvirtina mokyklos direktorius.
2. Mokyklos darbuotojų skatinimo komisijos posėdžiai vyksta pagal poreikį, bet ne rečiau kaip 1 kartą per metus (baigiantis kalendoriniams metams).
3. Lėšos materialiniam mokyklos darbuotojų skatinimui gali būti skiriamos tik esant darbo užmokesčio ekonomijai ir mokyklos steigėjui sutikus. Konkretų lėšų dydį darbuotojams skatinti, atsižvelgdamas į turimas darbo užmokesčiui skirtas lėšas, nustato Mokyklos direktorius.
4. Aprašas netaikomas vienus metus Mokyklos darbuotojui, gavusiam rašytinį įspėjimą už darbo pareigų pažeidimą.
5. Aprašas skelbiamas mokyklos internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_